Е

Е (minuskula е) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena E v latinke.

V ruštine, mongolčine a bieloruštine slúži na zápis slabiky je v slovenčine (ak nasleduje po tvrdej spoluhláske, vyslovuje sa len ako e, j sa "vyčerpá" na zmäkčenie spoluhlásky). Nejotovaná hláska sa zapisuje písmenom Э.

V bulharčine, srbčine a ukrajinčine slúži na zápis hlásky e v slovenčine. V ukrajinčine sa jotovaná hláska zapisuje písmenom Є.

V bulharčine sa na rozlíšenie významu používa aj písmeno Ѐ (čiarka označuje prízvuk), ktoré sa ale nepovažuje za samostatné písmeno.

Ďalšie varianty písmena Е:
 Ё – ruština a bieloruština
 Ҽ, Ҿ – abcházština
 Ӗ – čuvaština

V arménskom písme písmenu Е zodpovedá písmeno Ե (ե).

V hlaholike písmenu Е zodpovedá písmeno Ⰵ.

Zdroj 

Písmená cyriliky